सलमान की फिल्म ‘बजरंगी भाईजान’ दो मार्च को चीन में रिलीज हुई। कबीर खान के निर्देशन में बनी सलमान की ‘बजरंगी भाईजान’ को चीन में 8000 से ज्यादा स्क्रीन्स पर रिलीज किया गया। उम्मीद की जा रही थी कि सलमान की फिल्म को वहां शानदार ओपनिंग मिलेगी और पहले दिन ही इसकी जेब में आठ करोड़ रुपए होंगे। अब जो आंकड़ा सामने आया है वो चौंकाने वाला था। इस फिल्म को 14.61 करोड़ रुपए पहले दिन मिले। ये सीधे चीनी बॉक्स ऑफिस में 7वें नंबर पर पहुंच गई। यह ‘बाहुबली’, ‘फैन’, ‘हैप्पी न्यू ईयर’ और ‘माय नेम इज खान’ से पहले ही दिन आगे चली गई।